6.4.2022
SK
Úradný vestník Európskej únie
C 152/129
— poskytnutím finančných prostriedkov prostredníctvom miestnych samospráv, aby sa predišlo tomu, že občanom budú brániť v činnosti priemyselné subjekty pôsobiace v odvetví.
Kľúčovým prvkom je odstránenie byrokratických prekážok a zabezpečenie toho, aby sa financovanie dostalo k požadovaným cieľovým skupinám (ako sú organizácie zamerané na rozvoj daného územia a miestne organizácie vedené mládežou), čím sa objasnia povinnosti, ktoré môžu v budúcnosti prislúchať výrobcovi-spotrebiteľovi.
V tejto súvislosti musí mať prednosť právna stabilita, pretože spotrebiteľom sa musí zaručiť prístup k finančnej pomoci a know-how v snahe povzbudzovať ich k tomu, aby sa stali výrobcami-spotrebiteľmi.
EHSV sa domnieva, že prerokúvaný legislatívny nástroj by sa po revízii až do roku 2030 nemal opätovne revidovať, aby sa zabezpečila právna stabilita potrebná pre všetky zainteresované strany tohto odvetvia v širšom zmysle slova, ako už bolo uvedené v bode 3.1. 3.3.
Hoci je správne zintenzívniť úsilie o zabezpečenie dynamického využívania veternej energie na mori, ako sa uvádza v stratégii pre obnoviteľné zdroje energie na mori, veterná energia na pevnine a slnečná energia by mali v budúcom európskom energetickom systéme zohrávať oveľa významnejšiu úlohu.
EHSV sa nazdáva, že chýbajúci všeobecný prístup vyvoláva mnoho otázok, a preto vyzýva Komisiu, aby prijala stratégiu regionálnej decentralizačnej politiky.
Výroba energie spotrebiteľmi nemôže prosperovať bez podpory na regionálnej a miestnej úrovni, ktoré majú k dispozícii nielen technické a finančné prostriedky, ale aj poznajú osobitosti územia, čo umožňuje značnú úsporu času.
Vzhľadom na blízkosť tejto úrovne k občanom a subjektom, ktoré pôsobia priamo v teréne, by bolo legitímne udeliť jej väčšie právomoci, aby sa dosiahli ciele stanovené v smernici.
Túto stratégiu by napokon mala sprevádzať úvaha týkajúca sa hospodárenia so zdrojmi a s kritickými surovinami (ťažba, recyklácia atď.), ktoré sú potrebné na výrobu a správne fungovanie obnoviteľných zdrojov energie.
Zo závislosti od fosílnych zdrojov energie by sa totiž nemala stať závislosť od kritických surovín.
b) Lepšie využívanie synergií 3.4.
Vzhľadom na to, že predchádzajúce prepracovanie sa uskutočnilo len nedávno, prijaté nové ustanovenia ešte nemohli nadobudnúť plnú účinnosť.
Táto revízia by sa preto podľa EHSV mala zamerať na dva ciele. 3.5.
Vzhľadom na súčasný stav by Únia podľa modelovania obsiahnutého v základnom scenári stratégie Európa 2020 mala prekročiť súčasný cieľ 32 % obnoviteľných zdrojov energie v rámci spotreby energie o niečo viac ako o 1 %.
V prvom rade by sa touto revíziou mali zvýšiť súčasné ciele a zároveň stanoviť nové ciele, aby sa rozšírilo využívanie obnoviteľných zdrojov energie najmenej o 7 % v celej EÚ. 3.6.
V druhom rade musí byť rozsah revízií uskutočnených v rámci balíka „Fit for 55“ na jednej strane príležitosťou na posilnenie existujúcich synergií medzi uvedenými predpismi a smernicou.
Na druhej strane by sa táto logika mala uplatniť aj na nové nástroje, ktoré navrhla Európska komisia, ako je Sociálno-klimaticky fond alebo mechanizmus kompenzácie uhlíka na hraniciach.
Plne využiť výhody vyplývajúce z vykonávania smernice tak bude možné len vtedy, ak bude zavádzanie obnoviteľných zdrojov energie spojené so zavedením uhlíkového účtovníctva so zreteľom na časť dovážaného CO2.
Zavedenie mechanizmu kompenzácie uhlíka na hraniciach pre niektoré odvetvia by malo byť príležitosťou vytvoriť rovnaké podmienky, čím sa treba zaoberať na európskej úrovni.
Nahradenie cieľa pre energiu z obnoviteľných zdrojov na úrovni aspoň 14 % konečnej spotreby energie v odvetví dopravy záväzným cieľom znížiť intenzitu emisií skleníkových plynov do roku 2030 o 13 %, ako sa uvádza v článku 25, je príkladom správneho využívania synergií.
Týmto postupom sa totiž umožní vytvorenie väčšieho súladu s revíziou systému obchodovania s emisnými kvótami a s pravidlami týkajúcimi sa noriem CO2.
V súlade so stratégiou Komisie pre integráciu energetického systému (4) by však elektrifikácia odvetvia dopravy mala byť prioritou vždy, keď je to ekonomicky a technicky možné.
Tento návrh revízie napokon predchádza aj revízii smernice o energetickej hospodárnosti budov a musí byť príležitosťou preukázať vysokú úroveň ambícií pri predložení ďalších predpisov z balíka „Fit for 55“, ktoré je naplánované na 14. decembra 2021.
c) Hospodárska obnova musí umožniť rozvoj obnoviteľných zdrojov energie 3.7.
Zatiaľ čo sa dopyt po elektrickej energii vrátil takmer na úroveň spred zdravotnej krízy, oživenie hospodárstva viedlo k rýchlemu rozmachu výroby na báze obnoviteľných zdrojov energie na úkor fosílnych zdrojov (5).
Aby sa táto situácia udržala a aby sa z nej stal skutočný trend do budúcnosti, je nevyhnutné zaviesť rovnaké podmienky medzi zdrojmi na výrobu energie.
V prvom rade to znamená čo najskôr ukončiť subvencovanie fosílnych zdrojov energie, ktoré sa v roku 2018 odhadovalo na celoeurópskej úrovni vo výške približne 50 miliárd EUR (6) (pričom časť „nepriameho“ subvencovania sa do odhadu nepremietla).
(4) (5) (6)
COM(2020) 299 final.
Ember, European Electricity Review: H1-2021, (ember-climate.org).
Európska komisia, Prílohy k správe o stave energetickej únie za rok 2020 podľa nariadenia (EÚ) 2018/1999 o riadení energetickej únie a opatrení v oblasti klímy.